การ์ดไฟท์!! แวนการ์ด (อนิเมะ)

**การ์ดไฟท์!! แวนการ์ด** () เป็นการ์ตูนอนิเมะเรื่องยาวของญี่ปุ่น ที่มีพื้นฐานจากการ์ดเกมการ์ดไฟท์!! แวนการ์ด ออกอากาศครั้งแรกเมื่อวันที่ 8 มกราคม ค.ศ. 2011

## ประวัติ
การ์ดไฟท์!! แวนการ์ด ออกฉายครั้งแรกเมื่อวันที่ 8 มกราคม ค.ศ. 2011 และมีซีรีส์ที่ต่อเนื่องกัน
***การ์ดไฟท์!! แวนการ์ด**
***การ์ดไฟท์!! แวนการ์ด บทเอเชียเซอร์กิต**
***การ์ดไฟท์!! แวนการ์ด บทลิงก์โจ๊กเกอร์**
***การ์ดไฟท์!! แวนการ์ด บทลีเจี้ยนเมท**
***การ์ดไฟท์!! แวนการ์ด G**
***การ์ดไฟท์!! แวนการ์ด G บทกีอัสไครซิส**
***การ์ดไฟท์!! แวนการ์ด G บทสไตรด์เกท**
***การ์ดไฟท์!! แวนการ์ด G NEXT**
***การ์ดไฟท์!! แวนการ์ด G Z**
***การ์ดไฟท์!! แวนการ์ด V**
***การ์ดไฟท์!! แวนการ์ด V บทไดแมนชั่น**
***การ์ดไฟท์!! แวนการ์ด V บทชินเนม่อน**
***การ์ดไฟท์!! แวนการ์ด เอ็กซ์ตร้า สตอรี่ -IF- **
***การ์ดไฟท์!! แวนการ์ด โอเวอร์เดรส**
***การ์ดไฟท์!! แวนการ์ด โอเวอร์เดรส ซีซั่น 2**
***การ์ดไฟท์!! แวนการ์ด วิล+เดรส**
***การ์ดไฟท์!! แวนการ์ด วิล+เดรส ซีซั่น 2**
***การ์ดไฟท์!! แวนการ์ด วิล+เดรส ซีซั่น 3**
***การ์ดไฟท์!! แวนการ์ด Divinez**

## เนื้อเรื่อง
เรื่องราวของหนุ่มน้อยผู้อ่อนแอ และขี้อาย เซนโด ไอจิ เขาใช้ชีวิตของเขามองไปข้างหลังมากกว่ามองข้างหน้าและพยายามที่จะทำตัวไม่ให้โดดเด่น แต่เขามีสิ่งหนึ่งที่เขาเก็บติดตัวไว้ตลอด คือบลัสเตอร์เบลดการ์ดเกมจากเพื่อนในวัยเด็ก ซึ่งทำให้เขามีความมั่นใจในตัวเองมากขึ้น และนั่นอาจเป็นต้นเหตุนำเขาและเพื่อนในวัยเด็กมาพบกันอีกครั้งและเป็นผู้สอนให้ไอจิได้รู้จักกับวิธีการเล่นการ์ดเกมแวนการ์ดที่ชื่อว่า การ์ดไฟท์! แวนการ์ด และนี่เองคือจุดเริ่มต้นที่ทำให้ไอจิค่อยๆเปลี่ยนแปลงและเติบโตขึ้นเป็นลูกผู้ชายทีละน้อยจากการต่อสู้กับผู้คนต่างๆผ่านการ์ดเกม

## ตัวละคร

### ตัวละครหลัก
; เซนโด ไอจิ
; ไค โทชิกิ
; โทคุระ มิซากิ
; คัตซึรางิ คามุย
; โมริคาว่า คัตสึมิ
; นิตตะ ชิน
; วิทติ้ง มาร์ก
; เซนโด เอมิ
; มิวะ ไทชิ
; อิซากิ ยูตะ
;ซึซึงาโมริ เรน
;อิชิดะ นาโอกิ

## รายชื่อตอน
### การ์ดไฟท์!! แวนการ์ด V
ในประเทศญี่ปุ่น ออกอากาศและเผยแพร่เมื่อวันที่ 5 พฤษภาคม ค.ศ. 2018 ถึงวันที่ 4 พฤษภาคม ค.ศ. 2019 มีจำนวนตอนทั้งหมด 52 ตอน ทางเว็บไซต์ AbemaTV เผยแพร่ทุกวันเสาร์เวลา 21:00 น.  และทางสถานีโทรทัศน์โตเกียวเอ็มเอ็กซ์ ออกอากาศเวลา 22:30 น. ในวันเดียวกัน 

ในประเทศไทย ลิขสิทธิ์เป็นของการ์ตูนคลับมีเดีย โดยใช้ชื่อเรื่องว่า "การ์ดไฟท์!! แวนการ์ด V" โดยเผยแพร่ผ่านทางช่องยูทูบ Cartoon Club Channel เผยแพร่ทุกวันพุธ เวลา 16:00 น.

ในการนับตอน จำนวนตอนของเรื่องจะถูกเรียกว่า อิมเมจ

### การ์ดไฟท์!! แวนการ์ด ชินเอมอน อาร์ค
ในประเทศญี่ปุ่น ออกอากาศและเผยแพร่เมื่อวันที่ 24 สิงหาคม ค.ศ. 2019 ถึงวันที่ 28 มีนาคม ค.ศ. 2020 มีจำนวนตอนทั้งหมด 31 ตอน โดยออกอากาศทางสถานีโทรทัศน์ทีวีโตเกียว ทุกวันเสาร์ เวลา 8:00 น. และเผยแพร่ทางเว็บไซต์ AbemaTV เวลา 21:00 น. ในวันเดียวกัน

ในประเทศไทย ปี พ.ศ. 2565 เผยแพร่ผ่านทางช่องยูทูป Kidzncardz channel, เว็บไซต์และแอปพลิเคชั่น TrueID และ Flixer ทุกวันเสาร์ - อาทิตย์ เวลา 18:00 น. และออกอากาศทางช่องการ์ตูนคลับแชนแนล ผ่านกล่องรับสัญญาณอินเทอร์เน็ต ทุกวันเสาร์ - อาทิตย์ เวลา 7:00 น. ปัจจุบันลิขสิทธิ์เป็นของการ์ตูนคลับมีเดีย โดยใช้ชื่อเรื่องว่า "การ์ดไฟท์!! แวนการ์ด ชินเอมอน อาร์ค" โดยออกอากาศทางช่อง 9 MCOT HD ในรายการ ช่อง 9 การ์ตูน ทุกวันอาทิตย์ เวลา 7:30 น จนถึงวันอาทิตย์ที่ 29 ธันวาคม พ.ศ. 2567 และมีการย้ายเวลาออกอากาศอีกครั้งเป็น ทุกวันอาทิตย์ เวลา 7:00 น ตั้งแต่วันอาทิตย์ที่ 5 มกราคม พ.ศ. 2568 เป็นต้นไป

ในการนับตอน จำนวนตอนของเรื่องจะถูกเรียกว่า รีไมน์

### การ์ดไฟท์!! แวนการ์ด โอเวอร์เดรส
ในประเทศญี่ปุ่น การออกอากาศมีทั้งหมด 2 ซีซั่น ซีซั่นแรก ออกอากาศวันที่ 3 เมษายน ถึงวันที่ 26 มิถุนายน ค.ศ. 2021 มีจำนวนตอนทั้งหมด 12 ตอน โดยออกอากาศทางสถานีโทรทัศน์ทีวีไอจิ และเครือข่ายของสถานีโทรทัศน์ทีวีโตเกียว ทุกวันเสาร์ เวลา 8:00 น. และออกอากาศซ้ำเมื่อวันที่ 3 กรกฎาคม ถึงวันที่ 25 กันยายน ในปีเดียวกัน และซีซั่นที่ 2 ออกอากาศวันที่ 5 ตุลาคม ถึงวันที่ 28 ธันวาคม ค.ศ. 2021 มีจำนวนตอนทั้งหมด 13 ตอน โดยออกอากาศทางสถานีโทรทัศน์ทีวีโตเกียว ทุกวันอังคาร เวลา 24:00 น. (ทุกคืนวันจันทร์) 

ในประเทศไทย ปี พ.ศ. 2567 เผยแพร่ผ่านทางช่องยูทูป Kidzncardz channel, เว็บไซต์และแอปพลิเคชั่น TrueID และออกอากาศทางช่องการ์ตูนคลับแชนแนล ผ่านกล่องรับสัญญาณอินเทอร์เน็ต ทุกวันเสาร์ เวลา 19:00 น. ปัจจุบันลิขสิทธิ์เป็นของการ์ตูนคลับมีเดีย โดยใช้ชื่อเรื่องว่า "การ์ดไฟท์!! แวนการ์ด โอเวอร์เดรส" โดยเผยแพร่ทางยูทูบ CARTOON CLUB ทุกวันอังคาร เวลา 16:00 น ส่วนซีซั่นที่ 2 ทางยูทูบ CARTOON CLUB ได้เผยแพร่ ทุกวันพฤหัสบดี เวลา 16:00 น จนกระทั่ง เมื่อวันที่ 5 มีนาคม พ.ศ. 2568 ได้ประกาศปรับเวลาใหม่เป็น ทุกวันพุธ เวลา 16.30 น และได้ออกอากาศทางช่อง 9 MCOT HD ในรายการ ช่อง 9 การ์ตูน ทุกวันอาทิตย์ เวลา 7:00 น

* หมายเหตุ เนื้อหาการจบซีซั่น 1 ทาง cartoonclub กำหนดให้เป็น 13 ตอน

### การ์ดไฟท์!! แวนการ์ด วิล+เดรส
ในประเทศญี่ปุ่น การออกอากาศมีทั้งหมด 3 ซีซั่น ออกอากาศวันที่ 4 กรกฎาคม ถึงวันที่ 26 กันยายน ค.ศ. 2022 มีจำนวนตอนทั้งหมด 13 ตอน และ ซีซั่นที่ 2 ออกอากาศวันที่ 13 มกราคม ถึงวันที่ 31 มีนาคม ค.ศ. 2023 มีจำนวนตอนทั้งหมด 12 ตอน 
รวมถึง ซีซั่น 3 ออกอากาศวันที่ 8 กรกฎาคม ถึงวันที่ 7 ตุลาคม ค.ศ. 2023 มีจำนวนตอนทั้งหมด 13 ตอน

ในประเทศไทย ปี พ.ศ. 2568 เผยแพร่ผ่านทางช่องยูทูป Kidzncardz channel, เว็บไซต์และแอปพลิเคชั่น TrueID และออกอากาศทางช่องการ์ตูนคลับแชนแนล ผ่านกล่องรับสัญญาณอินเทอร์เน็ต ทุกวันเสาร์ เวลา 19:00 น. ปัจจุบันลิขสิทธิ์เป็นของการ์ตูนคลับมีเดีย โดยใช้ชื่อเรื่องว่า การ์ดไฟท์แวนการ์ด วิลเดรส โดยเผยแพร่ทางยูทูบ CARTOON CLUB ทุกวันพุธเวลา 16:30 น และได้ออกอากาศทางช่อง 9 MCOT HD ในรายการ ช่อง 9 การ์ตูน ทุกวันอาทิตย์ เวลา 7:00 น

## ดูเพิ่ม
* การ์ดไฟท์!! แวนการ์ด

## แหล่งข้อมูลอื่น
* เว็บไซต์อย่างเป็นทางการ
* Thai Vanguard Club ทางเฟซบุ๊ก

หมวดหมู่:อนิเมะที่ออกฉายในปี พ.ศ. 2554
หมวดหมู่:การ์ดไฟท์!! แวนการ์ด
หมวดหมู่:ทีเอ็มเอสเอ็นเตอร์เทนเมนต์
หมวดหมู่:เกมไพ่ในอนิเมะและมังงะ
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:รายการโทรทัศน์ของทีวีโตเกียว
หมวดหมู่:อนิเมะของครันชีโรล
หมวดหมู่:ผลงานอนิเมะของโอแอลเอ็ม